10. ΑΝΑΚΟΙΝΩΣΗ ΥΠ.ΕΞΩΤΕΡΙΚΩΝ της 11/31 Δεκ. 1985 (ΦΕΚ Α΄231)  Ανακοίνωση για την αναγνώριση από τη χώρα μας της αρμοδιότητας της ευρωπαϊκής Επιτροπής ανθρωπίνων δικαιωμάτων. Το Υπουργείο Εξωτερικών ανακοινώνει ότι, στις 20 Νοεμ. 1985, έγινε η κατάθεση στο Γενικό Γραμματέα του Συμβουλίου της Ευρώπης της Ελληνικής δήλωσης για την αναγνώριση,για περίοδο τριών ετών από την παραπάνω ημερομηνία,   της  αρμοδιότητας της Ευρωπαϊκής Επιτροπής Ανθρωπίνων Δικαιωμάτων να εκδικάζει προσφυγές σύμφωνα με το άρθρ. 25 παρ. 1 της Ευρωπαϊκής Συμβάσεως της Ρώμης της 4ης Νοεμ. 1950 για τα δικαιώματα του ανθρώπου και τις θεμελιώδεις ελευθερίες, η οποία κυρώθηκε με το 53/1974 Ν. Δ/γμα , που δημοσιεύθηκε στο 256 Φύλλο της Εφημερίδας της Κυβερνήσεως τεύχ. Α΄ της 20. 9. 1974.  Η δήλωση αυτή, που έγινε σύμφωνα με το άρθρ. 25 παρ. 3 της παραπάνω Συμβάσεως, ισχύει για παραβιάσεις που έλαβαν χώρα μετά τη 19η Νοεμ. 1985. 